Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: gép(ek), illetve gépcsalád(ok) az élelmiszerláncról és hatósági felügyeletérõl szóló 2008. évi XLVI. törvény és
Paragraph Index: 465

4. Hordozható, motoros permetezõgépek agrotechnikai követelményei A nyomás alatt nem álló tartályoknak nyomáskiegyenlítéssel kell rendelkezniük. A gázkar a beállított helyzetbõl magától nem mozdulhat el. A szivattyú szállítási mennyiségének elegendõnek kell lennie a gép folyadékigényének kielégítésére. A nyomás állandó fordulatszámnál legfeljebb ±5%-ot ingadozhat. A szórófejek szórási kúpszöge állandó nyomás mellett nem változhat. A gép feltöltött tartályokkal 28 kg-nál nem lehet nehezebb, egy személy számára felvehetõnek, hordozhatónak és levehetõnek kell lennie. Háti permetezõgépnél a szíjhevedernek állíthatónak és könnyen beakaszthatónak kell lennie, amely magától nem akadhat ki. A hevedereknek a kezelõ vállát nem szabad vágnia. A szórószerkezettõl 40 cm-es távolságban a cseppképzésnek be kell fejezõdnie és a teljes szórásképnek ki kell alakulnia. A tömlõket úgy kell vezetni, hogy ne törjenek meg. A permetlétartály névleges térfogatát egész literben kell megadni. A gépnek megfelelõ pontossággal kell adagolnia és megfelelõ pontosságú eloszlást kell biztosítania. A tartály ürítése során a szórásteljesítmény az átlagos értéktõl ±10%-nál nagyobb mértékben nem térhet el. A folyadék koncentrációja a feltöltött tartály teljes kiürüléséig jelentõsen nem változhat. A szórásmennyiség állandó fordulatszámnál maximum ±10%-kal térhet el az átlagos értéktõl. A gép használata során a melegedõ alkatrészek töltéskor vagy ürítéskor növényvédõ szerrel nem érintkezhetnek. A gépek feltöltése biztonságosan legyen elvégezhetõ. A beöntõ nyílás mérete legalább 100 mm legyen. A gépek a töltésszinttõl függetlenül 8,5°-os lejtõig nem borulhatnak fel. A nyomóvezetékben szûrõnek kell lennie. A szitaméretnek kisebbnek kell lennie, mint az alkalmazott fúvóka legkisebb átfolyási keresztmetszete. A legnagyobb térfogatáramnál az egyes szûrõkön jelentkezõ nyomásesés nem lehet több 5%-nál. A tartály és a beöntõszûrõ között 2 mm-nél nagyobb rés nem lehet. A tartályok alsó és felsõ töltési határainak jól kivehetõnek kell lennie. A tartályoknak névleges térfogatukhoz viszonyítva legalább 5% tartalékkal kell rendelkeznie. A gépeket úgy kell kialakítani, hogy permetlé elfolyás véletlenszerûen ne következhessen be. A tartályfedélnek megfelelõen kell tömítenie. A gépek beállításának könnyen elvégezhetõnek, megfelelõ mértékben pontosnak és reprodukálhatónak kell lennie. Az üzemelés során a szórásmennyiséget könnyen és ellenõrizhetõ formában be kell tudni állítani. A szabályozó berendezéseknek könnyen kezelhetõeknek kell lennie. A nyomóvezetékekben gyorszáró szelepet kell elhelyezni. A gépeknek biztosan, könnyen és teljesen üríthetõnek kell lennie. A mûszaki maradékmennyiség a névleges tartálytérfogat 4%-át nem haladhatja meg. A gépeknek könnyen és alaposan tisztíthatónak kell lennie. A szûrõket szabadon hozzáférhetõ helyre kell felszerelni. A szûrõbetéteknek biztonságosan kivehetõnek kell lennie. A gyorsan kopó alkatrészeknek hozzáférhetõnek és cserélhetõnek kell lennie. A szórófejek folyadékfogyasztása ±10%-nál nagyobb mértékben nem térhet el a névleges értéktõl. A gépeken meg kell adni a gép típusjelzését és típusbesorolását, valamint jelölni kell a gyártás évét.

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes